|  |  |  |  |
| --- | --- | --- | --- |
| Tantárgy neve:Szegregáció, deszegregáció, inklúzió | Jellege:Kötelezően választható | Kreditek:4 | Tantárgykód:WPED703 |
| Tantárgyfelelős:Tóth Tamás, PhD, egy. adjunktus | Munkaforma:Szeminárium | Óraszám:N: 30 / L: 12 | Értékelés: Gyakorlati jegy |
| A tantárgy oktatásának célja: A tárgy célja, hogy átfogó filozófiai, szociológiai és pedagógiai betekintést nyújtson a hallgatóknak a szegregáció, szelekció problémakörébe, valamint az inklúzió társadalom- és oktatáspolitikájába. A kurzus során a hallgatók megismerik a témához kapcsolódó eltérő elméleti megközelítéseket (pl. deficit modell, szegregáció modell, látens diszkrimináció modell, stb.) és különböző, gyakran egymással szemben álló konceptuális kereteket (integráció, hátránykompenzáció, emancipáció, szegregáció, szelekció, diszkrimináció, stb.), valamint átfogó képet kapnak a kurrens oktatáspolitikai és nevelésfilozófia vitákról a „kint és bent” paradoxona (*inclusion par exclusion*), az elkülönítés, kirekesztés és befogadás politikai logikái kapcsán. A tárgy célja továbbá, hogy történeti-(geo)politikai perspektívába helyezze a magyar oktatási rendszer nagyfokú szelektivitását és egyenlőtlenségeket újratermelő karakterét.  |
| Fejlesztendő kompetenciaterületek:*Ismeret*: A hallgató ismeri az oktatási szegregáció főbb mechanizmusait, az ezekhez kapcsolódó fontos hazai kutatásokat, valamint érti az inklúzió társadalom- és oktatásfilozófiai elképzeléseit. *Képesség*: A hallgató képes rendszerszinten, strukturális viszonyokat figyelembe véve értelmezni és elemezni a szegregeciót, a látens diszkriminációt és egyéb kirekesztő logikákat az oktatás területén. *Attitűd*: A hallgató elkötelezett az inklúzió, az emancipáció és a demokratikus gyakorlatok mellett az oktatás kirekesztő logikái ellenében. *Autonómia és felelősségvállalás*: A hallgató kiáll az oktatásból (és társadalomból) kirekesztettek oldalán, velük szolidaritást vállal és pedagógiai praxisába is beépíti ezt a hozzáállást. |
| Kötelező irodalom: * FEJES, J. B., & SZŰCS, N. (Eds.). (2018). *Én vétkem: Helyzetkép az oktatási szegregációról*. Szeged: Motiváció Oktatási Egyesület.
* HAVAS, G. (2008). Esélyegyenlőség, deszegregáció. In K. Fazekas, J. Köllő, & J. Varga (Eds.), *Zöld könyv: A magyar közoktatás megújításáért* (pp. 121–138). Budapest: Oktatás és Gyermeksegély Kerekasztal.
* JANKY, B. (2016). A szegénység újratermelődése: A struktúrától a kultúráig, és vissza. *Socio.Hu*, *2*, 89–102.
* NAHALKA, I., & ZEMPLÉNI, A. (2014). Hogyan hat az iskola/osztály tanulóinak heterogén/homogén összetétele a tanulók eredményességére. In *Hatások és különbségek: Másodelemzések a hazai és nemzetközi tanulói képességmérések eredményei alapján* (pp. 91–168). Budapest: Oktatási Hivatal.
* NAHALKA, I. (2019). Radó esete a brit tudósokkal. *Taní-Tani Online*.
* RÉTHY, E., & VÁMOS, Á. (2006). *Esélyegyenlőtlenség és méltányos pedagógia*. Budapest: Bölcsész Konzorcium.
* TAMÁS, G. M. (2008. Január 17.): A szegénységről. *Népszava Online*.

Ajánlott irodalom:* HAVAS, Gábor et al. (2002). *Cigány gyerekek az általános iskolában*. Budapest: Oktatáskutató Intézet – Új Mandátum Könyvkiadó.
* KERTESI, Gábor & KÉZDI, Gábor (2005). Általános iskolai szegregáció; okok és következmények. *Közgazdasági Szemle, LII*(4), 317-355.
* LADÁNYI, János (2010). *Egyenlőtlenségek, redisztribúció, szociálpolitika. Válogatott tanulmányok*. Budapest: Új Mandátum Könyvkiadó
* VARGA, A. (2015). *Az inklúzió szemlélete és gyakorlata*. Pécs: Pécsi Tudományegyetem.
 |
| Kurzustematika: A félév során három hazai esettanulmányt vizsgálunk meg.**Követelmények,** **értékelés**:Azok a hallgatók, akik az órák 80%-án részt vettek, a szemeszter végén leadott manifesztó műfajú dolgozatukra kapnak érdemjegyet. |
| Kurzus hirdetője:WJLF Neveléstudományi tanszék | Félév:2019/20. tavasz | Oktató: Tóth Tamás PhD, egy. adjunktus |